CĂTRE TRIBUNALUL...............

DOMNULE PREȘEDINTE,

Subsemnatul/a, **……….**, CNP.................. cu domiciliul în .............., în calitate de reclamant/ă,

În contradictoriu cu pârâta:

**Casa de Pensii ( cea care a emis decizia de pensionare)……….......**, cu sediul în ...........,Telefon: ……., Fax: ………….

În temeiul art. 127 alin. 1 din Legea nr. 360/2023 formulez prezenta:

**CERERE DE CHEMARE ÎN JUDECATĂ**

Prin care solicit următoarele:

1. Anularea Deciziei de pensionare nr. ……..din data de ……… emisă de Casa de Pensii ………..;
2. Obligarea pârâtei la emiterea unei noi decizii de pensionare, prin care să fie corectat stagiul de cotizare contributiv și acordarea punctelor de stabilitate în conformitate cu prevederile Legii nr. 360/2023;
3. Aplicarea corectă a dispozițiilor din Legea nr. 360/2023 privind sistemul public de pensii, în măsura în care acestea au condus la diminuarea cuantumului pensiei mele, stabilite prin decizie definitivă de pensionare.
4. Obligarea pârâtei la plata diferențelor de drepturi bănești rezultate din recalcularea pensiei de la data emiterii deciziei contestate până la momentul emiterii unei noi decizii corecte.
5. Repararea prejudiciului material și moral suferit, prin reducerea pensiei și efectele secundare negative asupra vieții sociale și medicale.
6. Obligarea pârâtei la plata cheltuielilor de judecată

**MOTIVELE CERERII:**

**1.Prezentarea** **situației de fapt** rezultată din Decizia de pensionare (……….........................)

Legea nr. 360/2023 a introdus o nouă formulă de recalculare a pensiilor, aplicabilă tuturor beneficiarilor din sistemul public de pensii, vizând o corectare și ajustare a cuantumurilor pe baza unui nou punctaj de referință. Aceasta a avut ca scop uniformizarea pensiilor și eliminarea inechităților din sistemul de pensii.

Aplicarea acestei legi a determinat însă reducerea semnificativă a pensiilor pentru o parte considerabilă a beneficiarilor, chiar dacă aceștia au avut drepturi deja stabilite definitiv prin decizii anterioare.

Prin urmare, în loc să corecteze inechitățile, această recalculare a creat noi inechități, afectând direct veniturile și stabilitatea financiară a pensionarilor.

Conform art. 18 și art. 30 din Legea nr. 263/2010, modificată prin Legea nr. 360/2023, persoanele care au desfășurat activități în condiții grele, periculoase sau deosebite de muncă (grupa I și II de muncă) beneficiază de o reducere a vârstei standard de pensionare, precum și de sporuri suplimentare la calculul stagiului de cotizare.

În cazul subsemnatului, pentru perioadele.................., am desfășurat activități încadrate în condiții de muncă (deosebit de grele), așa cum reiese din documentația depusă (adeverințele de încadrare în grupa I și II de muncă).

Emitentul deciziei a omis să aplice corect prevederile legale referitoare la aceste perioade, deși Legea nr. 360/2023 clarifică obligația instituției de a recunoaște și acorda aceste drepturi în mod complet.

**SAU (în funcție de situația concretă)**

**În fapt,** prin Decizia de pensionare nr. ……. din data de ………, subsemnatul am fost pensionat la vârsta de ….. de ani și …….. luni, beneficiind de o reducere a vârstei standard de pensionare de …… ani și ……..luni datorită desfășurării activității în condiții speciale și/sau deosebite. În această decizie, stagiul meu total de cotizare a fost stabilit la ……de ani, ……. luni și ……..zile, iar stagiul de cotizare contributiv la …..de ani și …… luni.

Cu toate acestea, prin Decizia de pensionare nr. ……din ……...., emisă de Casa Teritorială de Pensii ………., stagiul de cotizare contributiv a fost recalculat la …… de ani, …… luni și ……zile, fără a ține cont de stagiul complet realizat anterior. Mai mult, pârâta nu a acordat punctele de stabilitate pentru anii care depășesc vechimea de 25 de ani, așa cum prevede Legea nr. 360/2023, punctele fiind stabilite eronat la zero.

**2. Aspecte de drept**

Conform dispozițiilor Legii nr. 360/2023, art. 2 lit. j) și art. 3 lit. l), asigurații care au realizat un stagiu de cotizare contributiv de peste 25 de ani au dreptul la puncte suplimentare, denumite „puncte de stabilitate”. Reclamantul a realizat un stagiu total de cotizare de ......de ani,.....luni și.........zile, ceea ce îl îndreptățește la acordarea acestor puncte.

De asemenea, conform art. 39 alin. (1) și alin. (3) din Legea nr. 360/2023, stagiul de cotizare contributiv trebuie să includă toate perioadele pentru care au fost plătite contribuții, precum și perioadele asimilate. Prin urmare, recalcularea stagiului contributiv la o valoare inferioară față de cea stabilită anterior în 2011 este nelegală și reprezintă o încălcare a drepturilor subsemnatului reclamant.

Prin urmare, având în vedere aceste aspecte, solicit anularea Deciziei de pensionare nr. ……. din …….., corectarea stagiului de cotizare contributiv conform deciziei din ……… și acordarea punctelor de stabilitate pentru anii care depășesc 25 de ani de contribuție. Totodată, solicit obligarea pârâtei la plata diferențelor de drepturi bănești corespunzătoare recalculării pensiei de la data deciziei contestate până la emiterea unei noi decizii corecte.

**3.** **Concluzii**

Având în vedere aspectele prezentate mai sus, solicit:

1. Anularea Deciziei de pensionare nr.............din data...........emisă cu aplicarea greșită a prevederilor legale;
2. Recalcularea pensiei mele prin includerea corectă a perioadelor lucrate în condiții de muncă grele (grupa I și II), în conformitate cu Legea nr. 360/2023;

**SAU (în funcție de situația concretă)**

Anularea Deciziei de pensionare nr. ……din data…….. și să obligați pârâta să emită o nouă decizie de pensionare corectă, care să reflecte integral stagiul de cotizare contributiv și punctele de stabilitate conform Legii nr. 360/2023.

1. Acordarea diferențelor de pensie care mi se cuvin, retroactiv de la data la care dreptul la pensie a fost stabilit inițial.
2. Repararea prejudiciului material și moral suferit, inclusiv prin acordarea de despăgubiri pentru pierderile suferite ca urmare a diminuării pensiilor și pentru suferința morală cauzată de instabilitatea financiară.
3. Obligarea pârâților la plata cheltuielilor de judecată.

**În drept:** Legea nr. 360/2023

**În probațiune:**

-Decizia de pensionare nr............, emisă în conformitate cu Legea nr. 263/2010, care stabilește dreptul reclamantului la pensie.

-Decizia de recalculare a pensiei nr..............., care reflectă diminuarea pensiei în urma aplicării noii legi.

-Fluturași de pensie, extrase de cont bancar și alte documente care dovedesc reducerea veniturilor lunare ca urmare a recalculării pensiei.

-Documente medicale și alte înscrisuri care reflectă prejudiciul suferit din cauza diminuării pensiei, inclusiv cheltuieli suplimentare pentru medicamente și întreținere.

-Orice alte probe pe care instanța le va considera necesare pentru soluționarea corectă și echitabilă a cauzei.

**În cadrul probei cu înscrisuri solicit obligarea pârâtei la anexarea buletinului de calcul pe numele subsemnatului.**

Anexez prezentei acțiuni toate documentele necesare care susțin cererea mea: adeverințele de încadrare în grupa de muncă, precum și alte documente relevante.

Cu stimă,
[Nume complet]
[Data]
[Semnătura]